ബോട്ട് സര്വീസ് രാത്രി 9 വരെ വട്ടംചുറ്റി യാത്രക്കാര് വൈക്കം : ജലഗതാഗത വകുപ്പിന്റെ ഫെറി സര്വീസുകളുടെ സമയക്രമം പുന:ക്രമീകരിക്കാത്തത് രാത്രി വൈകി ജോലി കഴിഞ്ഞ് മടങ്ങുന്നവര്ക്ക് ദുരിതമാകുന്നു. കൊവിഡ് നിയന്ത്റണങ്ങളില് ഇളവുവരുത്തിയതിനെ തുടര്ന്ന് വ്യാപാര സ്ഥാപനങ്ങള് രാത്രി ഒന്പത് വരെ പ്രവര്ത്തിക്കുന്നുണ്ട്. ജലഗതാഗത വകുപ്പിന്റെ പല ഫെറികളിലും ഇപ്പോള് സര്വീസ് അവസാനിപ്പിക്കുന്നത് ഒന്പതിനാണ്. സ്ഥാപനങ്ങള് പൂട്ടി ഇറങ്ങുന്നവര് ബോട്ട് ലഭിക്കാത്തതിനാല് കിലോമീറ്ററുകള് ചുറ്റി വേണം വീട്ടിലെത്താന്. വ്യാപാര സ്ഥാപനങ്ങളിലും ആശുപത്രികളിലും ജോലി ചെയ്യുന്നവരും, വൈക്കം താലൂക്ക് ആശുപത്രിയിലും മറ്റു സ്വകാര്യ ആശുപത്രിയിലും ചികിത്സതേടുന്നവരില് ഭൂരിഭാഗവും തവണക്കടവ്, ഒറ്റപ്പുന്ന, പൂച്ചാക്കല്, പാണാവള്ളി ,പെരുമ്ബളം ഭാഗങ്ങളിലുള്ളവരാണ്. രാത്രി 9.40 വരെയാണ് നേരത്തെ ബോട്ട് സര്വീസ് ഉണ്ടായിരുന്നത്. ഇത് ഇല്ലാതായതാേടെ രണ്ട് കിലോമീറ്റര് കായല് കടന്ന് മറുകര എത്തിയിരുന്നവര് വൈക്കം വെച്ചൂര് ബണ്ട് റോഡ് ചേര്ത്തല പാണാവള്ളി വഴി 33 കിലോമീറ്റര് ദൂരം യാത്ര ചെയ്താണ് വീടുകളിലെത്തുന്നത്. വരുമാനനഷ്ടം, യാത്രാദുരിതം വ്യാപാരസ്ഥാപനങ്ങളിലും മറ്റും ജോലി ചെയ്യുന്ന തുച്ഛവരുമാനക്കാരായ തൊഴിലാളികള്ക്കും ആശുപത്രികളില് എത്തുന്നവര്ക്കുമൊക്കെ അധികരിച്ച ഇന്ധനവില കൂടിയായപ്പോള് യാത്രാദുരിതം ഏറി. വൈക്കം തവണക്കടവ് ഫെറിയില് യാത്രക്കാരുടെ കുറവ് മൂലം നാല് ബോട്ടുകള് സര്വീസ് നടത്തിയിരുന്നത് മൂന്നായി കുറച്ചു. പത്ത് മിനിട്ട് ഇടവിട്ട് സര്വീസ് നടത്തിയിരുന്ന ഇവിടെ രാവിലെയും വൈകുന്നേരവും മാത്രമാണ് തിരക്ക് അനുഭവപ്പെടുന്നെതെന്ന് സ്റ്റേഷന് മാസ്റ്റര് കെ.ജി.ആനന്ദന് പറഞ്ഞു. 2030 യാത്രക്കാര് മാത്രമുള്ള ഉച്ചസമയങ്ങളില് സര്വീസിന്റെ ഇടവേള 20 മിനിട്ടാക്കിയിരിക്കുകയാണ്. മൂന്ന് ബോട്ടുകള് 110 ട്രിപ്പുകള് സര്വീസ് നടത്തിയിട്ടും 15000 16000 നും മദ്ധ്യേയാണ് കളക്ഷന്. പ്രതിദിനം 30000 രൂപയോളം നേരത്തെ വരുമാനം. വേഗ സര്വീസും നിലച്ചു വൈക്കത്ത് നിന്ന് എറണാകുളത്തേക്ക് രാവിലെയും വൈകുന്നേരവും സര്വീസ് നടത്തിയിരുന്ന അതിവേഗ എ.സി ബോട്ട് വേഗ 120ന്റെ സര്വീസ് നിലച്ചതും യാത്രക്കാര്ക്കും ജലഗതാഗത വകുപ്പിനും ഒരുപോലെ തിരിച്ചടിയായി. ബോട്ട് സര്വീസുകള് ഒന്പതിന് അവസാനിപ്പിക്കുന്നത് യാത്രാ ദുരിതം പരിഗണിച്ച് പഴയതു പോലെ 9.45 വരെയായി നീട്ടണം രമേഷ്, യാത്രക്കാരന്